Ray Scott Pardue
**2THEUNIVERSE** je nemecko-americká hudobná skupina z Kolína nad Rýnom v Nemecku.

Názov skupiny má pôvod v bestselleri autorky Rhondy Byrne, ktorý nesie titul *Tajomstvo*. Knihou sa autorka snaží pomôcť ľuďom viesť šťastný a naplnený život vďaka dôvere v samého seba. Hovorí, že ak si človek niečo veľmi praje, tak sa to aj stane. Stačí "vyslať želanie do vesmíru". ("Send a wish to the universe!")

Kariéra
-------

V roku 2009 prebudil spevák Ray Scott Pardue k životu svoj projekt - 2THEUNIVERSE - vtedy spievali ešte ako popové duo vlastné, ale aj známe piesne iných umelcov, v hotelových baroch. V krátkom čase sa duo stalo jedným z najžiadanejších hudobných telies v Severnom Porýnii-Vestfálsku.[chýba zdroj]

Z dôvodu narastajúceho množstva objednávok v stále väčších lokalitách sa Pardue rozhodol pribrať ďalších hudobníkov. V roku 2011 vznikla skupina 2THEUINVERSE. Aktuálnu formáciu tvoria Ray Scott Pardue (spevák a textár), Steffen Holl (bicie), Taka JC (piano a keyboard) a KayKay Röttgen (gitara).

Za hranicami Kolína sa skupina stala známou vďaka propagácii 20. výročia vzniku *Nemeckého registra darcov kostnej drene* (DKMS). 2THEUNIVERSE produkovali pre túto akciu pieseň „Together in one Universe".

Na konci kampane spomínanej organizácie (2012) bola skupina na veľkom nemeckom turné "Snapshots & Greatest Hits Tour" ikony osemdesiatych rokov Kim Wilde, pre ktorú vystupovala ako predskokan po celej Spolkovej republike.

So singlom „Retrograde" – rytmickou piesňou s elementami organického rocku a dance - 2THEUNIVERSE „dobíjajú" celú Európu. Autorom piesne je producent a spevák Fabian Strangl (vedúci spevák skupiny *Random Hero*), ktorý je autor viacerých „rebríčkových" hitov (Ivy Quainoo, The Sinderellas, a. i.). Okrem neho spolupracovali Claas-P. Jambor (Scooter, Tom Beck, a. i.) a samotný Ray Scott Pardue. Títo traja sa zoznámili v októbri 2013 pri príležitosti textárskeho kempu v Berlíne.

V astronómii je vysvetlené slovo „retrográdny", resp. retrográdna dráha, ako pohyb v protismere hlavného rotačného smeru. V piesni spevák opisuje pokus dvoch ľudí zblížiť sa. Hoci sú obaja úplne odlišní a je známe, ze sa protiklady priťahujú, nepodarí sa im to. Sú dôvodom zákony vesmíru, alebo má človek svoj osud vo vlastných rukách?

Referencie
----------

1. 1 2  Thomas Diamandis (2013). "Biography" Archivované 2014-02-02 na Archive.today, oficiálna webová stránka 2THEUNIVERSE (nemecky), naposledy navštívená 30.01.2014.
2. ↑  Antonia Kubas (09.06.2011). "20 Jahre DKMS", Online Star News (nemecky), naposledy navštívená 30.01.2014.
3. ↑  YouTube: *Together in one Universe* oficiálny kanál DKMS, naposledy navštívená 30.01.2014
4. ↑  Andreas Schröder (03.09.2012). "Gemeinsam mit Musik gegen Krebs", Allgemeine Zeitung (nemecky), naposledy navštívená 30.01.2014.
5. ↑  Julia Runge (08.09.2011). "Die RTL-Jurorin tanzt im Kampf gegen Läukemie", pressrelations (nemecky), naposledy navštívená 30.01.2014.
6. ↑  Marcel Rijs (März 2012). "Snapshots & Greatest Hits Tour", oficiálna Kim Wilde fanstránka (anglicky), naposledy navštívená 30.01.2014.
7. ↑  Florian Hessler (19.03.2012). "Wim Wilde Snapshots & Greatest Hits – Live in Berlin" Archivované 2014-02-01 na Wayback Machine, Metal-District.de (nemecky), naposledy navštívená 30.01.2014.
8. ↑  Andi (08.03.2012). "Kim Wilde Snapshots – Tour 2012, Support 2 The Universe, Europahalle in Trier" Archivované 2014-02-01 na Wayback Machine, MUSICHEADQUARTER (nemecky), naposledy navštívená 30.01.2014.
9. ↑  YouTube: *Retrograde* oficiálny kanál 2THEUNIVERSE, naposledy navštívená 30.01.2014
10. ↑  Rolf Budde (31.10. 2013). "Erfolgreiche Premiere von Neu / in Berlin" - About the songwriting camp Archivované 2014-02-01 na Wayback Machine, Budde Music (nemecky), naposledy navštívená 30.01.2014.

Externé odkazy
--------------

* Oficiálna webová stránka